open-index/open-wikipedia-markdown huggingface dataset:
Cognos

**Cognos** (Cognos Incorporated) je firma sa sjedištem u Ottawa, Kanada,  u sklopu IBM kompanije. Kompanija se bavi razvojem programa za poslovnu inteligenciju i nadzor poslovanja. Osnovana je 1969 godine i trenutno upošljava preko 3500 radnika, poslujući u preko 135 zemalja. Prvobitno ime kompanije bilo je Quasar da bi se 1982 kompanija preimenovala u Cognos Inc. 

13. novembra 2007 IBM Corp. kupuje kompaniju Cognos za cijenu od skoro 5 milijardi USD.

## Aplikacija 
Cognos je također ime aplikacije koja se koristi za poslovnu analizu i izvještavanje. Aplikacija omogučava potpuni pregled i prikaz poslovanja kompanije prilagodljiv i shvatljiv različitim upravnim nivoima. Važno je napomenuti da Cognos ima mogučnost povezivanja sa svim bazama podataka korištenim u modernom poslovanju.

Verzija Cognos 10 je po prvi put predstavljenja 25-tog oktobra, 2010 u Las Vegasu na forumu poslovnih analitičara. Cognos 10 je naprednija verzija ranijeg Cognos 8 BI koja uz ostale promijene donosi i mogućnost internetskog korištenja aplikacije kroz upotrebu mobilnih aparata kao što su iPad, iPhone ili BlackBerry.

Verzija Cognos 8 BI, kreirana je u septembru 2005. godine te uključuje različite komponente: 

### IBM Cognos Series 8 
**Poslovna Interligencija**
* Analysis Studio (analiza podataka)
* Report Studio (izrada kompleksnih i standardiziranih izvještaja)
* Query Studio (izrada bazičnih izvještaja)
* Metric Studio (nadgledanje, analiza bazirana na ključnim indikatorima poslovanja - KPI)
* IBM Cognos 8 BI - Event Studio (ukazuje i/ili upozorava poslovno vodstvo na kretanja i promijene u poslovanju)
* IBM Cognos PowerPlay Transformer
* IBM Cognos 8 Data Manager 
* IBM Cognos Go! Search
* IBM Cognos Go! Office
* IBM Cognos Go! Mobile

**Nadzor Finansijskog Poslovanja**
* IBM Cognos 8 Planning (Cognos Analyst i Cognos Contributor)
* IBM Cognos 8 Controller
* IBM Cognos TM1
* IBM Cognos TM1 Executive Viewer
* IBM Cognos Finance 
* IBM Cognos 8 Business Viewpoint

### IBM Cognos Series 7 
* IBM Cognos PowerPlay for Windows
* IBM Cognos PowerPlay Web
* IBM Cognos PowerPlay Transformer
* IBM Cognos 7 Impromptu
* IBM Cognos 7 Impromptu Web Reports
* IBM Cognos 7 Decision Stream
* IBM Cognos 7 NoticeCast

## Primjena 
Program Cognos je našao primjenu u raznim industrijskim granama kao što su bankarstvo, školstvo, razne vladine organizacije, zdravstvo, trgovina te mnogim drugim firmama različitih veličina i oblasti djelovanja.
## Vanjski linkovi 
* http://www.ibm.com/software/data/cognos/
* http://techcrunch.com/2007/11/12/acquisitions-ibm-buys-cognos-microsoft-buys-musiwave/
* http://www.answers.com/topic/cognos-incorporated-usa
* http://news.cnet.com/8301-13505_3-9815471-16.html 
Kategorija:Računarska preduzeća u Kanadi
Miroslav Bilać

**Miroslav Bilać** je bosanskohercegovački slikar i pozorišni scenograf rođen u Travniku 1931. godine. Preminuo je 21. augusta 2003. u Sarajevu u 73. godini. Sahranjen je na groblju "Sveti Josip" u Sarajevu, a komemoracija je održana u Kamernom teatru 55. Osim Kamernog teatra, u organizaciji komemoracije su učestvovali Hrvatsko kulturno društvo "Napredak" i Udruženje likovnih umjetnika Bosne i Hercegovine (ULUBiH). Na komemoraciji su o Bilaću govorili mnogi njegovi prijatelji i poštovaoci, istaknuti bosanskohercegovački kulturni radnici i umjetnici.

## Edukacija 
Osnovnu školu je završio u rodnom gradu – Travniku. Dok je pohađao srednju školu u Tuzli, pozornost mu je privuklo pozorište, pa je tu strast pretočio u svoj životni poziv. Uporedo, njegov prirodni talenat za umjetnost u slikarstvu je utvrdio na Akademiji likovnih umjetnosti u Zagrebu.

## Profesionalna karijera 
Radni vijek je proveo u pozorištu kao profesionalni scenograf, za Kamerni teatar 55 u Sarajevu, kao i za mnoga druga pozorišta širom Bosne i Hercegovine, gdje je uradio oko 200 scenografija. Godine 1956. počeo je izlagati s ULUBIH-om, a 1966. godine postao je i članom ove udruge. S ULUBIH-om je redovno izlagao u zemlji i inostranstvu. Samostalno je priredio oko 500 izložbi u Bosni i Hercegovini i drugim gradovima bivše Jugoslavije kao i u inostranstvu. Ostvario je studijska putovanja u zemlje Evrope i Latinske Amerike. Za svoju djelatnost dobio je razna priznanja i nagrade. Od 1992. godine je u mirovini i sve svoje slobodno vrijeme i energiju troši u svom atelijeru.

## Reference 
## Vanjski linkovi 
* http://www.miroslavbilac.com/index.html
* https://web.archive.org/web/20110920174906/http://www.vodic.ba/travnik/kultura-i-sport
* http://agiart.tripod.com/Enciklopedija_b.htm

Kategorija:Bosanskohercegovački slikari
Kategorija:Biografije, Travnik
Kategorija:Rođeni 1931.
Kategorija:Umrli 2003.
Zapadna konferencija (NBA)

**Zapadna konferencija** NBA lige je sačinjena od tri grupe sa po 5 timova (ukupno 15).
Na kraju regularnog dijela sezone, timovi osvajači grupa idu u doigravanje sa pozicija 1, 2 i 3 na osnovu boljeg omjera pobjeda i poraza, dok se još 5 timova plasira na osnovu pomenutog omjera, ali od 4e do 8e pozicije. Teoretski, može se desiti da tim, koji u doigravanje ulazi sa 4e pozicije, ima bolji omjer u odnosu na tim sa pozicije 3. U slučaju međusobnog duela, u doigravanju bolji omjer daje prednost domaćeg terena.
Pobjednik konferencijskog finala ide u finale lige.

## Istorija i razvoj 
Zapadna konferencija je kroz svoju istoriju doživjela brojne promjene u formatu i strukturi. Od osnivanja NBA lige, konferencija je evoluirala kako bi odgovorila na potrebe modernog košarkaškog takmičenja. Početni modeli se mijenjali, a danas se na osnovu statističkih kriterija i rezultata određuje plasman timova u doigravanje. Ova promjena je omogućila pravičniji sistem za izbor najboljih timova za završnu fazu takmičenja.

## Organizacija i format doigravanja 
Zapadna konferencija je organizirana u tri grupe:
* **Sjeverozapadna grupa**
* **Jugozapadna grupa**
* **Pacifička grupa**

Na kraju regularnog dijela sezone, prvoplasirani timovi iz svake grupe automatski se kvalifikuju za doigravanje, dok se dodatnih pet timova plasira prema ukupnom omjeru pobjeda i poraza, rangiranih od 4. do 8. pozicije. U slučaju da tim sa nižom pozicijom ima bolji omjer u odnosu na tim sa višom pozicijom, odluka o plasmanu se dodatno razmatra, uz prednost domaćeg terena u međusobnim duelima.

## Timovi 
### Sjeverozapadna grupa 
* Denver Nuggets
* Minnesota Timberwolves
* Portland Trail Blazers
* Oklahoma City Thunder
* Utah Jazz

### Jugozapadna grupa 
* Dallas Mavericks
* Houston Rockets
* Memphis Grizzlies
* New Orleans/Oklahoma City Hornets
* San Antonio Spurs

### Pacifička grupa 
* Golden State Warriors
* Los Angeles Clippers
* Los Angeles Lakers
* Phoenix Suns
* Sacramento Kings

## Bivši timovi 
Ova sekcija sadrži timove koji su nekada bili dio Zapadne konferencije, a zatim su napustili strukturu zbog reorganizacije lige:
* Chicago Bulls
* Detroit Pistons
* Indiana Pacers
* Milwaukee Bucks

## Dodatne informacije 
Danas, Zapadna konferencija predstavlja ključni segment NBA lige, s timovima koji redovno pokazuju visok nivo takmičarskog duha i sportskog uspona. Različiti sistemi rangiranja i doigravanja omogućili su da se kroz godine razvije dinamična i konkurentna borba za plasman u finale lige. Inovacije u statističkoj analizi i evaluaciji performansi doprinose stalnom unapređenju formata i organizacije konferencije.

## Reference 
Kategorija:NBA
Pacifička divizija (NBA)

**Pacifička grupa** je grupa zapadne konferencije, NBA lige, i sastoji se od 5 klubova. Ovaj oblik grupa je dobila proširenjem lige na 30 klubova (Charlotte Bobcats) i reorganizacijom takmičenja pred početak sezone 04-05.

## Klubovi pacifičke grupe 
* Golden State Warriors 
* Los Angeles Clippers
* Los Angeles Lakers
* Phoenix Suns 
* Sacramento Kings 

  
## Bivši klubovi pacifičke grupe 
* Seattle SuperSonics
* Portland Trail Blazers
* Houston Rockets

 
## Prvaci pacifičke grupe 
* 1971: Los Angeles Lakers
* 1972: Los Angeles Lakers
* 1973: Los Angeles Lakers
* 1974: Los Angeles Lakers
* 1975: Golden State Warriors
* 1976: Golden State Warriors
* 1977: Los Angeles Lakers
* 1978: Portland Trail Blazers
* 1979: Seattle SuperSonics
* 1980: Los Angeles Lakers
* 1981: Phoenix Suns
* 1982: Los Angeles Lakers
* 1983: Los Angeles Lakers
* 1984: Los Angeles Lakers
* 1985: Los Angeles Lakers
* 1986: Los Angeles Lakers
* 1987: Los Angeles Lakers
* 1988: Los Angeles Lakers
* 1989: Los Angeles Lakers
* 1990: Los Angeles Lakers
* 1991: Portland Trail Blazers
* 1992: Portland Trail Blazers
* 1993: Phoenix Suns
* 1994: Seattle SuperSonics
* 1995: Phoenix Suns
* 1996: Seattle SuperSonics
* 1997: Seattle SuperSonics
* 1998: Seattle SuperSonics
* 1999: Portland Trail Blazers
* 2000: Los Angeles Lakers
* 2001: Los Angeles Lakers
* 2002: Sacramento Kings
* 2003: Sacramento Kings
* 2004: Los Angeles Lakers
* 2005: Phoenix Suns
* 2006: Phoenix Suns

Kategorija:NBA
Ubistvo Rogera Ackroyda

***Ubistvo Rogera Ackroyda*** () jest roman Agathe Christie objavljen 1926. s Poirotom u glavnoj ulozi.

Roman *"The Murder of Roger Ackroyd"* značio je prekretnicu u karijeri Agathe Christie. Objavljena šest godina poslije prvog romana o Herculeu Poirotu, odnosno prvog njenog detektivskog romana uopće, bila je to prva knjiga Agathe Christie koja je postigla velik uspjeh. Autorica je, uz pomoć Michaela Mortona, dramatizirala za pozorište, a već 1931. roman je, pod naslovom Alibi, ekraniziran i tada se lik Poirota prvi put pojavio na filmu. Britanski televizijski film potpisuju Andrew Grieve kao režiser i Clive Exton kao scenarist. Obojica su prije toga već sarađivali s glumcem Davidom Suchetom, u nekoliko epizoda televizijske serije Poirot i nekoliko televizijskih filmova s istim glavnim junakom.

## Radnja 
Slavni detektiv Hercule Poirot povukao se u mirovinu. Kupio je kuću u mjestu King's Abbot, bavi se vrtlarstvom i druži s lokalnim ljekarom dr. Sheppardom i bogatim tvorničarem Rogerom Ackroydom. Kad je htio objaviti zaruke svog posinka i nasljednika Ralpha Patona, Ackroyd je pronađen mrtav u svojoj radnoj sobi. Glavni je osumnjičenik, Paton, nestao. Budući da je u mirovini i da je ubijeni bio njegov prijatelj, Poirot ne želi istraživati slučaj, ali ga će viši inspektor Japp ipak uspjeti nagovoriti.
## Također pogledajte 
* Le Mondeovih 100 knjiga 20. vijeka
## Reference 
## Vanjski linkovi 
Kategorija:Djela Agathe Christie sa Herculeom Poirotom
Kategorija:Knjige iz 1926.
Velika četvorka

***Velika četvorka*** () jest roman Agathe Christie iz 1927. u kojem su glavni likovi Hercule Poirot, satnik Arthur Hastings i Viši inspektor Japp.

## Radnja 
Poirot se u ovom djelu mora součiti s četiri "umjetnika kriminala": kineski političar, američki tajkun, francuski nuklearni naučnik i britanski ubica i majstor prerušavanja. Njihovi planovi prijete svijetu.
## Reference 
## Vanjski linkovi 
* http://www.gutenberg.org/ebooks/70114

Kategorija:Djela Agathe Christie sa Herculeom Poirotom
Kategorija:Knjige iz 1927.
Pavlovići

mini|desno|Grb Pavlovića koji je formirao Radislav Pavlović

**Pavlovići** su bosanska srednjovjekovna velikaška porodica.

Rodonačelnik Pavlovića je Radin Jablanić. Njegov sin knez Pavle Radinović uzdigao je porodicu do razine najkrupnijih bosanskih velmoža iz kraja 14. i početka 15. vijeka. Njegovo prezime predstavlja patronimik. Dobio je dubrovačko građanstvo i dao Dubrovčanima privilegiju o slobodnoj trgovini na svom posjedu 1397. Smrtno je stradao 1415. na Parenoj Poljani kod Sutjeske u zavjeri bosanskih magnata predvođenih kraljem Ostojom. Njegovi nasljednici su bili: vojvoda Petar Pavlović (-1420); vojvoda Radoslav Pavlović (1420-1441); vojvoda Ivaniš Pavlović (1441-1450); vojvoda Petar i knez Nikola Pavlović (1450-1463). Pavlovići su stradali 1463. pri osmanskom osvajanju Bosne.

Porodica Pavlovića držala je posjede u istočnoj Bosni, značajno Borač, Praču sa tvrđavom Pavlovac, Višegrad, Olovo, Trebinje i dio Konavala. Pavlovići su imali vrlo značajne carine na području Olova i Drijeva.

Porodično stablo Pavlovića do 1463. godine sačinjeno je na temelju podataka iz crkvenih knjiga (papa Pio II.), javnih dokumenata Mavra Orbinija, te "Anali di Giacamo di Pietro Luccari Nobilo Ragusino" i ti se podaci smatraju vjerodostojnima. Krajem 18. stoljeća splitski plemić, Marin conte Pavlović-Fontana izradio je porodično stablo koje se nadovezuje na ono velikaške obitelji Pavlovića, međutim njihova srodnost nije dokazana. Prema toj teoriji, jedan pripadnik obitelji, Obrad Pavlović prebjegao je s majkom 1463. godine u Dubrovnik, a zatim se naselio u Makarskoj. Tokom narednog perioda u Makarskoj se spominju Ilija Pavlović, rođen 1492. i Zuane Pavlović, rođen 1520. godine. Kukavičići odnosno Ibrahimpašići.

## Reference 
## Literatura 
* Aleksa Ivić, *Радослав Павловић, велики војвода босански*, Letopis Matice srpske 245-246, Novi Sad 1907, 1-32; 24-48.
* Jovan Radonić, *О кнезу Павлу Раденовићу*, Letopis Matice srpske 212, Novi Sad 1902,
* Boris Nilević, *Vojvoda Ivaniš Pavlović*, Prilozi XIV/14-15, Sarajevo 1978, 349-361.
* Nilević Boris, *Iz života posljednjih Pavlovića*, Godišnjak Društva istoričara Bosne i Hercegovine 28-30 (1977-1979), Sarajevo 1979, 59-74.
* Nilević Boris, *Učešće vojvode Petra i kneza Nikole Pavlovića u političkom životu srednjovjekovne Bosne*, Prilozi XVI/17, Sarajevo 1980, 61-68.
* *Земља Павловића. Средњи вијек и период турске владавине*, Banja Luka-Istočno Sarajevo: 2003.
* Dubravko Lovrenović, *Profani teror–sveta retorika Kako je bosanski vojvoda Radosav Pavlović postao opaki pataren, bič katoličke vjere)*, Bosna franciscana XVII/31, Sarajevo 2009, 129-187.
* Sulejmanagić Amer, *Grb Pavlovića, Bosna Franciscana* 36, Sarajevo 2012, 165-206 http://www.academia.edu/3079550/Grb_Pavlovica_-_The_Coat_of_Arms_of_the_Pavlovic_Family

## Također pogledajte 
* Radič Ozrisaljić

Kategorija:Pavlovići
Copacabana

mini|250p|Pogled na Copacabanu iz zraka
**Copacabana** je distrikt u južnom dijelu Rio de Janeira poznat po svojoj plaži dugačkoj 4 kilometra. Prvobitni naziv distrikta je bio *acopenapã*, ali je nakon izgradnje replike kapele Djevice od Copacabane iz Bolivije, promijenjen u Copacabana. 

Copacabana je dio Rija od 6. juna 1892. Copacabana se nalazi na samoj obali i počinje od Avenije Princeze Izabele, a završava kod spasilačke kule broj 6 (*Posto Seis*), odnosno kod tvrđave Copacabana. U nastavku su ostale poznate plaže Rija Ipanema i Leblon. Sama plaža u Copacabani se proteže od *Posto Dois* (spasilačka kula broj 2) do *Posto Seis* (spasilačka kula 6).

Najveći koncert na svijetu održao je Rod Stewart na ovoj plaži Copacabana 1994. godine, a pratilo ga je preko 3 miliona ljudi. Rolling Stonesi i Rush su također napravili višemilionske koncerte na ovoj plaži.
mini|250p|Hotel Copacabana Palace

## Vanjski linkovi 
* Historija Copacabane
* Turistički vodič 
* Stare razglednice iz Brazila

Kategorija:Rio de Janeiro
Flamengo

**Flamengo** je četvrt u južnoj zoni Rio de Janeira. Nalazi se između centra i četvrti Botafogo na samom kraju zaljeva Guanabara. U četvrti, pored istoimene plaže, dominira park *Parque do Flamengo* površine 1.2 km2, izgrađen 1960. godine, na zemlji uzetoj od zaljeva.

Četvrt, sa luksuznim zgradama, uglavnom naseljava srednja klasa. Naziv Flamengo može imati različito porijeklo. Po knjizi "Historija ulica Rio de Janeira", naziv je nastao u 17. vijeku, kada su Holanđani ratovali u Pernambucu sa Portugalom, za prevlast nad kolonijama. U to vrijeme, holandski zarobljenici su dovođeni u ovo područje Rija, a *Flamani*, kako su tada zvali Holanđane, se na portugalskom zovu *Flamengos*. Druga teorija pretpostavlja da je četvrt dobila ime po ptici Flamingo, koja je u velikom broju bila uvožena u Brazil sa Mediterana. Postoje i mnoge druge, ne toliko zanimljive, teorije o nazivu četvrti.

## Vanjski linkovi 
* Flamengo

Kategorija:Rio de Janeiro
Botafogo (Rio de Janeiro)

desno|250p
**Botafogo** je četvrt Rio de Janeira; nalazi se u južnoj zoni grada i uglavnom je naseljava srednja klasa grada. Botafogo leži na brežuljcima Mundo Novo, Santa Marta (gdje se dodiruje sa četvrti Laranjeiras) i Morro de São João (koje ga odvaja od Copacabane). Četvrt je dobila ime po nekadašnjem kolonijalnom vlasniku cijelog dijela zemlje na kojoj se sada nalazi, João Pereira de Sousa Botafogo. Botafogo bukvalno znači *zapaliti* i u vezi je sa italijanskim prezimenom 'Buttafuoco'.

Plaže Botafoga se nalaze unutar Guanabara zaljeva, koji ih štiti od otvorenog okeana sa poluotokom Urca i Šećernom Glavom. Osim plaža, u Botafogu je zanimljiv i muzej indijanaca - *Museu do Índio*, koji se nalazi u kući Ruia Barbose, naučnika čija su područja zanimanja bila historija i kultura najvećih grupacija domorodaca Brazila.

Najveći nogometni klub u Rio de Janeiru se također zove Botafogo.

## Reference 
## Vanjski linkovi 
Kategorija:Rio de Janeiro
Santa Teresa (Rio de Janeiro)

250p|mini|Trg Largo dos Guimarães u Santa Teresi.

**Santa Teresa** je četvrt u središnjem dijelu Rio de Janeira, poznata po starim zgradama i tramvajem koji prolazi njenim ulicama. Nalazi se na brdu pored četvrti Lapa. Četvrt je također poznata i po kulinarstvu, a najpoznatiji je trg Largo dos Guimarães. Santa Teresa je nezaobilazna stanica u turističkom obilasku Rija.

## Historija 
Četvrt je nastala od istoimenog samostana, koji je sagrađen u 18. vijeku. Prvobitno ovu četvrt su naseljavali bogatiji slojevi društva u Riju. Širenjem Rija, bogatiji su napustili ove krajeve. Ipak iz tog vremena još uvijek ima izvrsnih starih građevina, koje samo daju naslutiti o kakvom se bogatstvu i raskošu radilo prije 250 godina.

Tramvaj se pojavljuje 1872. godine i ubrzo postaje simbol ove četvrti, a danas je i jedini tramvaj u funkciji u gradu. Tramvaj je prvobitno bio zelen, ali je zbog vegetacije, kao takav bio neprimjetan, bio preobojan u žuto, što mu je sada zaštitni znak. Od 1896. godine tramvaj prolazi kroz četvrt i preko starog akvadukta, pretvorenog u most, odlazi u centar.

## Geografija 
Čitava četvrt se nalazi na izlomljenim padinama koje se nastavljaju na sve strane prema ostalim četvrtima Glória, Cosme Velho, Lapa, Bairro de Fátima, Catumbi i Rio Comprido. Na Santa Teresu se naslanja i favela, a izlazi i na nacionalni park Tijuca i na brdo Corcovado.

## Atrakcije 
Santa Tereza je vremenom izgubila status bogataške četvrti, jer su bogatiji ljudi odlazili u južnu zonu grada, a danas u novu četvrt u zapadnoj zoni , Barra da Tijuca. Ipak atrakcije su ostale:

* tramvaj Bondinho
* park Parque das Ruínas
* samostan Svete Tereze
* umjetnički ateljei - neki od umjetnika žive i izlažu u ovoj četvrti svoje radove.
* restorani i barovi - četvrt je inače poznata po kulinarstvu
* crkva Igreja de Nossa Senhora das Neves
* muzej tramvaja

## Vanjski linkovi 
*Portal četvrti 
*web stranica o tramvajima 
*Santa Tereѕa u duši Carioca

Kategorija:Rio de Janeiro
Ipanema (Rio de Janeiro)

mini|250p|Ipanema plaža
**Ipanema** je četvrt locirana u južnoj zoni grada Rio de Janeira, između četvrti Leblon i Arpoador. Četvrt je nastala 1894. godine, kao otmjeni dio Rija, a najznačajniji dio je plaža Ipanema.

## Reference 
## Vanjski linkovi 
*Luksizne ulice Ipaneme
*Noćni život Ipaneme
*Vodič za život na brazilskim plažama
*Ipanema na Google Maps

Kategorija:Rio de Janeiro
Laranjeiras (Rio de Janeiro)

mini|300p|Laranjeiras 1821.
**Laranjeiras** je, uglavnom, rezidencijalna četvrt u južnoj zoni Rio de Janeira. Budući da je osnovan još u 17. vijeku, ovo je jedna od najstarijih četvrti u gradu. Četvrt se nalazi u dolini rijeke Carioca, pa je imala ime dolina Carioce.

## Geografija 
Laranžerajs ima direktnu vezu sa četvrti Cosme Velho.

Glavne ulice u četvrti su:

* Rua das Laranjeiras
* Rua Conde de Baependi
* Rua Pinheiro Machado
* Rua General Glicério
* Rua Pereira da Silva
* Rua Alice
* Rua São Salvador
* Rua Gago Coutinho
* Rua Mário Portela
* Rua Ipiranga
* Rua Sebastião de Lacerda
* Rua Pires Ferreira
* Rua Cardoso Júnior
* Rua Belisário Távora
* Praça São Salvador

## Znamenitosti 
Od značajnijih objekata u Laranjeiras se nalaze *Palasio Guanabara* - sjedište vlade, *Palasio Laranjeiras*, sjedište nogometnog kluba Fluminense i njegov stadion Laranjeiras, kao i park Guinle.

## Vanjski linkovi 
*O Laranjeirasu

Kategorija:Rio de Janeiro
Lagoa (Rio de Janeiro)

mini|Lagoa
**Lagoa** (na portugalskom znači *laguna*) je četvrt u južnoj zoni Rio de Janeira, koja praktično predstavlja područje oko lagune Rodrigo de Freitas. Carioce (stanovnici Rio de Janeira) u kolokvijalnom govoru pod lagunom podrazumijevaju i lagunu i četvrt. Lagoa se nalazi između četvrti Ipanema, Leblon, Copacabana, Gavea i Jardim Botânico.

Ovo je kvart gdje živi gornja-srednja i i gornja društvena klasa. Također je poznato po tome, što je to jedno od nekoliko mjesta u Rio de Janeiro, bez favela. Ima oko 18,200 stanovnika. Okolo    Rodrigo de Freitas lagune je sagrađena biciklistička staza dužine 7,5 Km, i mnogi parkovi.

## Reference 
## Vanjski linkovi 
Kategorija:Rio de Janeiro
Jardim Botânico (Rio de Janeiro)

**Jardim Botânico** (na portugalskom znači: *Botanički vrt*) je četvrt u južnoj zoni Rio de Janeira. Istočno od ove četvrti se nalazi laguna Rodrigo de Freitas, južno Leblon, jugozapadno Gávea i sjeveroistočno Humaitá. Na zapadnoj strani četvrti se nalaze brda, a među njima i Corcovado.

Četvrt naseljava uglavnom srednja i visoka srednja klasa stanovništva Rija, prilično je udaljen od svih favela u Riju, pa je zbog toga na cijeni. Glavna ulica u četvrti je ulica Jardim Botânico.

Četvrt ima raznovrsnu arhitekturu. Stare građevine su i dalje u dobrom stanju i ne zamjenjuju se novim, a pojavljuju se i nove građevine sa modernom arhitekturom, tako da četvrt ima duh modernog zajedno sa tradicionalnim. Na zapadnim padinama se nalaze neke od najljepših obiteljskih rezidencija u Riju.

## Geografija 
Najuočljiviji u ovoj četvrti su park Lage i botanički vrt, koji daju pečat zelenila u čitavoj četvrti. Četvrt je dobila ime po botaničkm vrtu Rio de Janeira, koji je nasto 1808. godine, kao i većina drugih objekata, kada se plemstvo, zajedno sa kraljem Joãom VI. od Portugala, preselilo iz Portugala u Brazil. U produžetku botaničkog vrta, nalazi se park Lage na površini od 52 hektara, u kojem se nalazi stara rezidencija obitelji Lage. Osim zelenila ove dvije velike površine, okolna brda pružaju dodatno zelenilo. Zajedno sa vegetacijom, blizina lagune Rodrigo de Freitas čini da temperatura u ovoj četvrti je dosta ugodnija od ostatka grada.

## Društvo i sport 
U ovoj četvrti se nalaze mnoga društva i klubovi:

* sjedište Brazilskog kluba džokeja
* sjedište nogometnog kluba Botafogo
* sjedište nogometnog kluba Vasco da Gama
* društvo Hipika Brazila
* sjedište vojnog sportskog društva
* sjedište mornaričkog sportskog društva

## Privreda 
U ovoj četvrti, tačnije u glavnoj ulici Jardim Botânico, se nalazi i sjedište najveće brazilske TV kuće Rede Globo de Televisão.

## Vanjski linkovi 
*Park *Lage*
*Botanički vrt 
*karta na Googleu

Kategorija:Rio de Janeiro
Leme (Rio de Janeiro)

**Leme** (*krma* na portugalskom) je četvrt u Rio de Janeiru, u njegovoj južnoj zoni. Nalazi se između četvrti Copacabana, Urca i Botafogo. Četvrt je dobila ime po brdu Pedra do Leme, koje ima izgled brodske krme.

U ovoj se četvrti nalazi i hotel poznatog francuskog lanca hotela Le Méridien, odakle je svojevremeno ispaljivan vatromet za vrijeme novogodišnje proslave na plaži Copacabane.

Veliki dio nagrađivanog filma **Crni Orfej** iz 1959. je snimljen u **Morro da Babilônia**, faveli u Lemeu.
## Vanjski linkovi 
* https://web.archive.org/web/20130902085039/http://portalgeo.rio.rj.gov.br/bairroscariocas/index_bairro.htm
* http://www.armazemdedados.rio.rj.gov.br/arquivos/1172_%C3%ADndice%20de%20desenvolvimento%20humano%20municipal%20(idh).xls
* http://www.armazemdedados.rio.rj.gov.br/arquivos/1314_bairros%20-%202004.JPG
* http://openstreetmap.org/?lat=-22.96184&lon=-43.16929&zoom=16&layers=B000FTF
Kategorija:Rio de Janeiro
Urca

mini|Urca
[mini|250p|Pogled noću, na [Šećerna Glava|Šećernu Glavu sa brda Urca]]

**Urca** je tradicionalna četvrt u južnoj zoni Rio de Janeira sa oko 7 000 stanovnika (po popisu iz 2000. godine) koji su smješteni u malim zgradama i kućama. Četvrt je poznata po tome što ima najniži indeks kriminala u Riju. Iz ove četvrti potječe poznati brazilski pjevač Roberto Carlos, a ovdje se nalazi i Šećerna Glava, sa svojom žičarom, poznatijom kao bondinho. Najpoznatija plaža u ovoj četvrti je Praia Vermelha (crvena plaža).
## Reference 
* Pombo, R. (2000). História do Brasil. Benjamin de Aguila.
* Tasso Fragoso, A. (2004). Os franceses no Brasil. Bibliex.
* LERY, J. (1994). Histoire d'un voyage fait en la terre de Brésil. Livre de Poche. but also, THEVET, A. (1992). Les singularités de la France Antarctique.
* GAFFAREL, P. (1992). Histoire du Brésil Français au XVIème siècle. Klinsieck.
* Gerson, B. (2000). História das ruas do Rio. Lacerda.
*Thiesen, I. (1998). Urca, fragmentos discursivos. UniRio.

	Wikimedia Commons has media related to: Urca
[show]v · d · e

Kategorija:Rio de Janeiro
Gávea (Rio de Janeiro)

**Gávea** (*jedro* na portugalskom) je stambena četvrt u južnoj zoni Rio de Janeira. Četvrt graniči sa četvrtima São Conrado, Leblon, Lagoa i Jardim Botânico. Najpoznatiji univerziteti države Rio de Janeiro, "Pontifícia Universidade Católica do Rio de Janeiro", kao i nekoliko škola, nalaze se u ovoj četvrti. Gávea je poznata i po *Baixo Gávea*, bohemskom mjestu na kojem se skupljaju mladi iz čitavog grada.

Prvi Evropljani koji su ovdje živjeli bili su Francuzi, koji su sjekli drvo pernambuco. Ime Gávea mjestu je dao Estácio de Sá, 16. juna 1565. godine, tačnije Estácio je tako krstio stijenu iznad mjesta (*Pedra da Gávea*), koja je izgledala kao gornje jedro na brodu.

Četvrt posjeduje hipodrom Gávea, a nogometni stadion Gávea, uprkos tome što se zove po ovoj četvrti, ustvari nalazi u četvrti Lagoa. Sa druge strane, sjedište nogometnog kluba Flamengo se nalazi u Gávei.

## Reference 
## Vanjski linkovi 
Kategorija:Rio de Janeiro
Šećerna glava (Brazil)

[mini|250p|Šećerna Glava sa [Kopakabana|Kopakabane]]
mini|250p|Šećerna Glava u zoru

**Šećerna Glava** (portugalski: *Pão de Açúcar*) je brdo u Rio de Žaneiru u samom zaljevu Guanabara na poluostrvu koji izlazi na okean. Šećerna Glava se izdiže na 396 metara iznad mora. Naziv je najvjerovatnije dobio od Tupi riječi *Pau-nh-acuqua* (znači visoko brdo) koja najzvučnije odgovara portugalskom *Pão de Açúcar*, sasvim drugačijeg značenja, ali u zemlji u kojoj se šećer proizvodi, više je smisla imala "šećerna glava" nego "visoko brdo". Brdo je po svom sastavu granitno-kvarcna stijena. Poznata je također i žičara koja se penje na njen vrh i savladava visinu brda za 1400 metara. Prvobitna žičara je sagrađena  1912. godine.

## Vanjski linkovi 
*Zvanična internet strana

Kategorija:Rio de Janeiro
Kategorija:Planine u Brazilu
Sjeverozapadna divizija (NBA)

**Sjeverozapadna grupa** je grupa zapadne konferencije NBA lige, i sastoji se od 5 klubova. Grupa je novoformirana ovaj oblik je dobila proširenjem lige na 30 klubova (Charlotte Bobcats) i reorganizacijom takmičenja pred početak sezone 04-05.

## Klubovi sjeverozapadne grupe 
* Denver Nuggets 
* Minnesota Timberwolves
* Portland Trail Blazers
* Seattle Supersonics 
* Utah Jazz

## Prvaci sjeverozapadne grupe 
* 2005:Seattle Supersonics
* 2006:Denver Nuggets

## Reference 
## Vanjski linkovi 
Kategorija:NBA
Leblon

mini|250p|Leblon
**Leblon** (od francuske riječi: *Le Blond* - što je bilo ime francuskog plantažera), je otmjena četvrt Rio de Janeira, zapadno od četvrti i plaže Ipaneme. Slična je Ipanemi, sa razlikom što je još ekskluzivnija.

U ovom kvartu su najviše cijene zemljišta, u cijelom Brazilu i Latinskoj Americi. U skladu sa tim, mnoge lijepe kuće su srušene, da bi se napravilo mjesta za skupe objekte.
**Quilombo iz Leblona** je bio kilombo (naselje odbjeglih afričkih robova) koje je postojalo krajem 19. stoljeća u današnjoj regiji Clube Campestre da Guanabara i okolini današnjeg Rua Timothy Da Costa do Morro Dois Irmãosa (engleski "Two Brothers Hill") u Rio de Janeiru.
lijevo|mini|Leblon, plaža.
lijevo|mini|Stambene zgrade. Leblon ima najveću cijenu stambenog kvadrata u Latinskoj Americi.
mini|300x300piksel|Karta Leblona.

## Reference 
## Vanjski linkovi 
Kategorija:Rio de Janeiro
Corcovado

mini|250p|Isus Iskupitelj
**Corcovado** (na portugalskom znači *grba*) je brdo u središnjem dijelu Rio de Janeira. 710 metara visoka granitna stijena se nalazi u šumi Tijuca, samo malo zapadno od centra, i vidljiva je iz svakog dijela grada. Poznata je po tome što se na njenom vrhu nalazi kip Isusa Iskupitelja (*Cristo Redentor*).

## Reference 
## Vanjski linkovi 
* EVALUATIONS OF CULTURAL PROPERTIES
* https://www.gutenberg.org/cache/epub/73851/pg73851.txt The Project Gutenberg eBook of Brazil today and tomorrow

Kategorija:Rio de Janeiro
Kategorija:Planine u Brazilu
Governador

desno|mini|250p|Оstrvo Governador
Ostrvo **Governador** je najveće ostrvo u zaljevu Guanabara u državi Rio de Janeiro. Ostvo su prvi pronašli portugalski mornari 1502. godine. Površina ostrva je oko 42 km2. Na ostrvu se nalazi istoimena četvrt grada Rio de Janeira i međunarodni aerodrom *Galeão - Antônio Carlos Jobim*.

Indijanci plemena Temiminós, prvi stanovnici ostrva, ostrvo su zvali *Paranapua*, a kasnije je ostrvo promijenio ime u *Maracajás* (vrsta velike mačke kojih je bilo u velikom broju na ostrvu). Ime Governador ostrvu je dobio po tadašnjem guverneru (*Governador* na portugalskom) kapetanije Rio de Janeiro, koji je bio vlasnik više od polovine ostrva.

Ostrvo presjeca rijeka Jequiá, danas pretvorena u rezervat.

Kategorija:Rio de Janeiro
Kategorija:Geografija Brazila
Kategorija:Brazilska ostrva
Stadion "Maracanã"

**Stadion Maracanã** (*Estádio do Maracanã*, službeno ime je: **Estádio Jornalista Mário Filho**) je stadion u Rio de Žaneiru i jedan je od najvećih u svijetu. Stadion je svoje neslužbeno ime Marakana, dobio po istoimenoj četvrti u kojoj se nalazi, inače riječ *marakana* predstavlja vrstu papagaja iz sjevernog Brazila. Domaći je stadion za tri od četiri najveća brazilska nogometna kluba u Riju: Flamengo, Botafogo i Fluminenze.

Stadion je sagrađen za svjetsko prvenstvo u nogometu, koje je održano u Brazilu 1950. godine, sa prvobitnim kapacitetom od 200.000. Kapacitet je uveliko smanjen kada su se postavila sva sjedeća mjesta, 90-ih godina 20. vijeka. Trenutni kapacitet je 78.838 sjedećih mjesta.

Na ovom je stadionu Pele, 1971. godine, odigrao posljednju utakmicu za reprezentaciju Brazila protiv reprezentacije bivše SFRJ.

## Važnije utakmice 
### Svjetsko prvenstvo u nogometu 2014. 
left|thumb|1000px||Panorama Maracane

## Također pogledajte 
* Spisak nogometnih stadiona po kapacitetu

## Reference 
## Vanjski linkovi 
* Zvanična stranica stadiona 
* Stadion Maracaná na zvaničnoj stranici FIFA-e 

Maracanã
Maracanã
Maracaná
Monetarna politika

**Monetarnom politikom** kontrolira se ponuda novca od strane centralne banke, a sastoji se od politike ograničavanja novčane ponude (inflacija vodi do povećanja kamata) i od politike ekspanzivne novčane ponude (recesija vodi do smanjenja kamata).

## Ciljevi makroekonomske politike
*visoka stopa zaposlenosti
*visoka razina proizvodnje (BDP)
*visoka stopa privrednog rasta
*cjenovna stabilnost (CPI, stopa inflacije)

## Vrste monetarne politike 
# ekspanzivna (Ms raste brže od BDP)
# restriktivna (Ms raste sporije od BDP)
# neutralna (Ms raste proporcionalno s BDP)

## Glavni ciljevi monetarne politike 
*ekonomska likvidnost
*monetarna ravnoteža
*stabilnost domaćeg novca i njegovog deviznog tečaja

## Efekti ekspanzivne monetarne politike 
*porast novčane ponude
*smanjenje kamatnih stopa
*povećanje investicija
*povećanje BDP i proizvodnje
*porast zaposlenosti

## Efekti restriktivne monetarne politike 
*smanjenje novčane ponude
*povećanje kamatnih stopa
*smanjenje investicija i BDP
*smanjenje zaposlenosti

Kategorija:Monetarna ekonomija
Kategorija:Novac
Augusto Pinochet

**Augusto Pinochet Ugarte** bivši je čileanski diktator.

Bio je vođa četveročlane vojne hunte koja je s vlasti svrgnula socijalističkog predsjednika Allendea. Hunta je trajala sve do 1990. Rođen je u Valparaísu, a zbog svoje je vojne službe često putovao po zemlji. Imao je petero djece. Optužen je za brojne zločine počinjene u vrijeme njegove vladavine.

Predsjednik Čilea bio je od 1973. do 1990. Njegov Čile i Argentina Jorgea Videle bile su na rubu otvorenog rata zbog pograničnih otoka. Ipak, sukob se smirio razumnim dogovorima. Miru je najviše pridonio izaslanik pape Ivana Pavla II.

Pinochet je preminuo u 91. godini u bolnici u Santiagu, gdje se oporavljao od posljedica srčanog udara.

## Reference 
## Vanjski linkovi 
* https://www.npr.org/2006/12/10/6606013/augusto-pinochet-villain-to-some-hero-to-others
* https://www.hrw.org/legacy/campaigns/chile98/index.htm

Kategorija:Čileanski političari
Kategorija:Čileanski predsjednici
Kategorija:Biografije, Valparaíso
Kategorija:Rođeni 1915.
Kategorija:Umrli 2006.
Ekonomska politika

**Ekonomska politika** je dio državne politike koji se bavi odnosom države i privrede. 

Izrazom "ekonomska politika" definiciono se označava privređivanje u društvenoj zajednici sa težištem na organiziranje i usmjeravanje tokova reprodukcije u okviru države. 

U domenu ekonomske teorije, pojam ekonomska politika se koristi za označavanje dvaju pojava: 

#Kao raznovrsna aktivnost države i drugih nosilaca ekonomsko-političkog odlučivanja (tzv. makro-ekonomski subjekti), čija svrha je stvaranje adekvatnog društvenog ambijenta za optimalan privredni i ekonomski razvoj;
#Kao naučna disciplina u okviru sistema ekonomskih nauka koja se bavi iznalaženjem i analiziranjem odnosa i zakonitosti u vezi sa djelovanjem države i drugih makroekonomskih subjekata u regulisanju ekonomskih odnosa. 

Pod privrednim razvojem po pravilu se podrazumijeva porast materijalne proizvodnje (mase roba i usluga) i društvenog proizvoda. Ekonomski razvoj je širi pojam, jer uz materijalno-proizvodnu stranu obuhvata i društvenu komponentu shvaćenu kao ukupnost upravljanja privrednim razvojem. 

Neka od područja ekonomske politike su:
*Fiskalna politika
*Politika dohodaka
*Vanjskotrgovinska politika
*Monetarna politika

Kategorija:Ekonomija
Kategorija:Politika
Diktator

## Diktatori u antičkom Rimu 
U posebno opasnim ratnim situacijama jedan od konzula bi, po nalogu senata, imenovao **diktatora** na najviše šest mjeseci, koji bi potom preuzimao najvišu vojnu vlast. Diktatorov zamjenik bio je *magister equitum* (izvorno zapovjednik konjice). Kasnije je vojna funkcija diktatora postala sekundarna, i bivali su mu povjereni posebni unutarnjopolitički zadaci.
Tokom izvanrednog stanja mirovala su sva prava naroda i njegovih zastupnika, prava koja je ostvarivao temeljem republikanske slobode. Čak su i ovlasti senata bile van snage.
Sula i Cezar ovu su moć zloupotrebili kako bi trajno dobili izvanredne ovlasti. Ovu službu nije dobio više niko nakon Cezara.

## Diktatori u savremeno doba 
Osobe imenovane doživotnim predsjednicima po završetku 1. svjetskog rata većinom nisu bili dobrohotni vladari, nego više ili manje samovoljni vlastodršci - moderni *diktatori*.

Državno uređenje u kome je diktator prvi čovjek države zove se Diktatura.

Kategorija:Rimsko Carstvo
Kategorija:Politika
Kategorija:Šefovi država
Kategorija:Diktatura
Aleksandar Litvinjenko

**Aleksandar Litvinjenko** (*Александр Вальтерович Литвиненко*) (Voronjež, 4. decembar 1962. - London, 23. novembar 2006.) pripadnik tajne službe Rusije, disident.

## Biografija 
## Karijera 
Nakon mature 1980. regrutiran je te je uznapredovao do čina brigadira. Služi u protivobavještajnim službama KGB-a, a od 1997. u odjelu Analize kriminalističkih organizacija. Na novinarskoj konferenciji 1998. javno je kritizirao vodstvo FSB/KGB-a i razotkrio više zapovijedi koje je dobio. S pukovnikom Mihailom Trepaškinom ustvrdio je na novinarskoj konferenciji 1997. da se priprema likvidacija milijardera Borisa Berezovskog. Uhapšen je u martu 1999, a u novembru je pušten te opet uhapšen. Pušten je iduće godine. Iz Ukrajine je pobjegao u Tursku, odakle konačno u London gdje je zatražio i u maju 2001. dobio azil i državljanstvo. Za njim su legalnim putem došli supruga i sin. Litvinjenko je bio jedan od najvećih prebjega iz ruske Federalne službe sigurnosti i kritičar režima predsjednika Putina.

## Atentat polonijem 210 
Dana 1. novembra 2006. Litvinjenko se naglo razbolio te je početkom mjeseca hospitaliziran u Londonu. Umro je tri sedmice poslije, otrovan radioaktivnim izotopom polonijem 210, koji mu je ubačen u čaj. Njegovu agoniju i smrt budno je pratilo oko javnosti iz dva razloga. Prvi je izgledna upletenost Kremlja i time opravdanost Litvinjenkovih optužbi i povezanost njegovog slučaja s ostalim disidentskim likvidacijama, naročito onom Ane Politkovske. Drugi je način na koji je Litvinjenko likvidiran, odnosno radioaktivnost i ugroženost svih koji su bili u kontaktu sa žrtvom. Stoga je pokrenuta opsežna istraga koja je britanske agente dovela u Moskvu, ali ondje nisu naišli na saradnju. Nije im dopušteno da razgovaraju s glavnim osumnjičenim, Andrejem Lugovojem koji je i sam završio u bolnici zbog radijacije. Andrej Lugovoj bio je operativac KGB-a/FSB-a, tjelohranitelj bivšeg ruskog premijera Jegora Gajdara, a zatim poduzetnik. Lugovoj je 25. oktobra, sedam dana prije nego što je Litvinjenko otrovan, doputovao u London. Radijacija je otkrivena u avionu kojim je doletio, kao i u hotelu Sheraton u kojem je odsjeo. Dan prije trovanja, 31. oktobra, Lugovoj je ponovo došao u London i ponovno su njegov avion i njegov hotel, ovaj put Millenium, kao i novi nogometni stadion Arsenala Emirates, koji je posjetio, bili pozitivni na radijaciju.

## Reakcije na atentat 
Britanski kao ni općenito zapadni mediji isprva nisu pokazali interesa za ovaj incident, možda radi zaštite Litvinjenka koji je bio strogo čuvan u bolnici. Premda je Litvinjenko od početka novembra bio u bolnici, tek je 18. novembra vijest procurila u javnost. Kasnije, međutim istraga traje još dugo nakon njegove smrti, osobito kad je utvrđeno da je još nekoliko osoba s kojima je bio u bliskim kontaktima ozračeno.

## Djela 
* Raznošenje Rusije (Blowing up Russia)

## Reference 
Kategorija:Muslimani
Kategorija:KGB
Kategorija:Biografije, Voronjež
Kategorija:Rođeni 1962.
Kategorija:Umrli 2006.
Villegaignon

[mini|250p|Bitka [Mem de Sa-a sa Francuzima na ostrvu. Slika datira 1567.]] 

**Villegaignon**, brazilsko ostrvo (*fon. Vilganjon*; stari naziv Serižip - *Serigipe*) koje se nalazi u zaljevu Guanabara i dio je grada Rio de Janeiro. Naziv je dobilo po svom prvom *stanaru*, francuskom admiralu Nicolas Durand de Villegagnonu, koji je, 1555. godine, na ostrvu sagradio tvrđavu Forte Coligny, u pokušaju da na ovom području stvori francusku koloniju, pod nazivom Francuski Antarktik. 15. marta 1560. godine tvrđava je, u akciji izbacivanja Francuza iz Brazila, bila izložena artiljerijskoj paljbi poslije koje su Francuzi pobjegli sa svojim saveznicima *Tamoios* indijancima na kopno, potraživši sklonište u džungli. Već 17. marta Portugalci su održali prvu misu na ostrvu, u znak proslave pobjede nad francuskim kolonistima. 
Ipak, ostaće zapisano da je Mem de Sá osvojio tvrđavu zahvaljujući dvojici Francuza. *Jean de Cointra* i *Jacques Le Balleur* su Portugalcima odali slabe tačke tvrđave čime su isti uspjeli da je osvoje. Tvrđava je danas sjedište Pomorske škole.

Kategorija:Rio de Janeiro
Kategorija:Geografija Brazila
Kategorija:Brazilska ostrva
Fiskalna politika

**Fiskalna politika** se bavi načinima prikupljanja novca u državnu blagajnu i njegovog trošenja. Sastoji se od porezne politike i politike javnih rashoda. U vrijeme inflacije često se primjenjuje kontrakcijska fiskalna politika u vidu povećanih poreza i smanjenja javnih rashoda. U vrijeme depresije primjenjuje se ekspanzivna fiskalna politika u vidu smanjenja poreza i porasta javnih rashoda.

Fiskalna politika utiče na prihode i potrošnju ljudi, pomaže u određivanju alokacije resursa između privatnih i kolektivnih dobara te utiče na poticanje investicija.

## Mjere fiskalne politike 
Diskrecijske mjere fiskalne politike: 
* javni radovi - primjenjuju se kada je recesija duboka i dugotrajna, koriste se za izgradnju infrastrukture te zbog svog multiplikacijskog efekta. U kratkom roku se ne primjenjuju jer mogu biti generatori inflacije
* projekti javnog zapošljavanja - namijenjeni su kratkoročnom zapošljavanju nezaposlenih u javnom sektoru, a mana im je što se takvi radnici teško zapošljavaju u privatnom sektoru
* promjene poreznih stopa - u recesiji se porezne stope smanjuju dok se u inflaciji povećavaju. Nedostatak im je duga zakonska procedura oko njihovog donošenja.
* automatski stabilizatori - instrumenti fiskalnog sistema koji djeluju trenutačno, a od njih su najznačajniji automatska promjena poreznih prihoda i transferna plaćanja

## Također pogledajte 
* Makroekonomija

Kategorija:Ekonomija
Tijuca

**Tižuka** (port. *Floresta da Tijuca*) je nacionalni park i kišna šuma u srcu Rio de Janeira, najveća je urbana šuma, koja pokriva 32 km2.

Tižuka je dom stotina vrsta biljaka i životinja, mnoge od njih na pragu izumiranja, koje se samo mogu naći u atlantskim kišnim šumama - Mata Atlantika (*Mata Atlântica*). Kada je većina šume na ovom području posječena, na uštrb plantaža kafe, Tižuku je ponovo zasadio major Manuel Gomes Archer u drugoj polovini 19. vijeka. 

*Zelena kičma Rija*, kako zovu Tižuku, također u sebi skriva i kolosalnu skulpturu Isusa Iskupitelja na brdu Corcovado, vodopade  Cascatinha, kapelicu Mayrink sa muralima koje je naslikao Cândido Portinari. Među impresivnijim vrhovima, u Tižuki se nalazi i Pedra da Gávea.

1961. godine, šuma Tižuka je proglašena nacionalnim parkom.

## Reference 
## Vanjski linkovi 
Kategorija:Rio de Janeiro
Barra da Tijuca

desno|mini
**Bara da Tižuka** (portugalski : *Barra da Tijuca* ) je rezidencijalna četvrt u zapadnoj zoni Rio de Janeira. Četvrt izlazi na zaljev Guanabara i posjeduje plažu dužine 18 km, kao i tri velika i nekoliko manjih jezera. Jedna od tri velike avenije u Bari nosi naziv Ayrton Senna i spaja je sa četvrti Jacarepaguá. Gdje god pogled seže iz ove četvrti, u vidokrugu se uvijek nađe neko jezero i planinski obronak, ili pak more, odnosno zaljev.

## Vanjski linkovi 
*Barra da Tijuca: O Concebido e o Realizado 
*Barra Da Tijuca Beach Guide
*Barra Online
*A Barra da Tijuca que conheci at Pitoresco

Kategorija:Rio de Janeiro
Fundão

**Fundão** je vještačko ostrvo u Guanabara zalivu, u gradu Rio de Janeiro. Na mjestu današnjeg ostrva postojao je arhipelag malih ostrvca, na kojima je nasipanjem zemlje nastao Fundao. Ostrvo je nastalo prije 50 godina.

Na ostrvu se nalazi sjedište najvećeg univerziteta u Brazilu, Federalnog Univerziteta Rio de Janeiro (*Universidade Federal do Rio de Janeiro*, UFRJ), čiji se jedan od kampusa također nalazi na ovom ostrvu i praktično zauzima cijelo ostrvo.
## Vanjski linkovi 
* 
* 
* 

Kategorija:Rio de Janeiro
Kategorija:Geografija Brazila
Kategorija:Brazilska ostrva
Velmoža

**Velmoža** predstavlja krupnu bosansku vlastelu, vlastelu rusaga bosanskog koja je uspjela da zaokruži svoje posjede do razine konkurencije bosanskom vladaru.

Za velmože se upotrebljavao termin oblasni gospodar, ali taj termin nije adekvatno rješenje jer isti oblasni gospodari koji egzistiraju u srednjovjekovnoj Srbiji nisu bili u istom položaju. Iako su svoje posjede osamostaljivali ekonomskim mjerama (carine) i bili u prilici da samostalnije djeluju prema vanjskim faktorima (Ugarska, Dubrovnik, Osmanlije), bosanske velmože su priznavale centralnu kraljevsku vlast i svoju egzistenciju su imali zahvaljujući pripadnosti Bosanskom Kraljevstvu. Najpoznatije bosanske velmože su Hrvatinići, Kosače, Radivojevići, Pavlovići i Zlatonosovići. Oni su izraz historije srednjovjekovne Bosne 15. vijeka.

## Reference 
## Vanjski linkovi 
Kategorija:Društvo srednjovjekovne Bosne
Federalni univerzitet Rio de Janeiro

**Federalni Univerzitet Rio de Janeiro** (*Universidade Federal do Rio de Janeiro, URFJ*), je najveći federalni univerzitet u Brazilu. Sjedište univeziteta je u Rio de Janeiru. Univerzitet posjeduje dva kampusa, jedan na ostrvu Fundão, a drugi u četvrti Urca na plaži Praia Vermelha, kao i četiri zgrade u Rio de Janeiru: pravnu školu, Institut za filozofiju i sociološke nauke (*IFCS*), Muzej Republike i Valongu Opservatorijum. Univerzitetu također pripada i 8 univerzitetskih bolnica: Univerzitetska bolnica *Clementino Fraga Filho*, Školska bolnica *São Francisco de Assis*, Ginekološki Institut, Neurološki Institut *Deolindo Couto*, Psihijatrijski institut, Pedijatrijski Institut *Martagão Gesteira*, Institut za bolesti grudnog koša i Institut za materinstvo.

Univerzitet je nastao 7. septembra 1920. godine, kada je tadašnji predsjednik *Epitácio Pessoa*, ujedinio postojeće fakultete. Prvobitni naziv univerziteta je bio Unerzitet Rio de Janeiro, ali je poslije preimenovan u Univerzitet Brazila (prilikom posjete jednog stranog monarha), da bi 1965. godine dobio današnje ime. Međutim, univerzitet koristi oba imena.

Univerzitet vuče direktne korijene od prvih visokih naučno-obrazovnih ustanova Brazila, a jedna od njih je i Medicinska Akademija koju je još 1808. godine, osnovao João VI. Univerzitet ne podrazumjeva samo školovanje, nego i bolnice i muzeje.

## Ostrvo Fundão 
Najveći kampus univerziteta je smješten na ostrvu Fundão, u sjevernoj zoni Rio de Janeira i zauzima skoro cijelu površinu ostrva. Ostrvo je, zapravo, nastajalo 50 godina, spajanjem postojećih ostrva. Aktivnosti samog kampusa su počele oko 1970. godine, pošto je vojni režim smatrao studente kao mogući izvor revolta, a sa smještanjem na ostrvo bi se mogli jednostavno mogući protesti ugušiti. U to vrijeme prilaz ostrvima je bio preko dva uska mosta. Prvobitna ideja projekta je bila da se sve institucije univerziteta nađu na ostrvu, ali se zbog širenja univerziteta od ovoga odustalo. Univerzitetske zgrade na ostrvu Fundão su projektovali poznati brazilski arhitekti, a neki projekti su bili i nagrađivani.

## Vanjski linkovi 
* Zvanična stranica

Kategorija:Rio de Janeiro
Kategorija:Univerziteti
Jugozapadna divizija (NBA)

**Jugozpadna grupa** je grupa zapadne konferencije NBA lige, i sastoji se od 5 klubova. Grupa je novoformirana, a ovaj oblik je dobila proširenjem lige na 30 klubova (Charlotte Bobcats) i reorganizacijom takmičenja pred početak sezone 04-05.

## Klubovi jugozapadne grupe 
* Dallas Maverics 
* Houston Rockets
* Memphis Grizzlies
* New Orleans/Oklahoma City Hornets 
* San Antonio Spurs

## Prvaci jugozapadne grupe 
* 2005: San Antonio Spurs
* 2006: San Antonio Spurs

## Reference 
## Vanjski linkovi 
Kategorija:NBA
Atlantska divizija (NBA)

**Atlantska divizija** je divizija istočne konferencije NBA-lige i sastoji se od 5 klubova. Grupa je ovaj oblik dobila proširenjem lige na 30 klubova (Charlotte Hornets) i reorganizacijom takmičenja pred početak sezone 2004/05.

## Klubovi 
* Boston Celtics
* Brooklyn Nets
* New York Knicks
* Philadelphia 76ers
* Toronto Raptors 

## Bivši klubovi 
* Buffalo Braves
* Charlotte Hornets
* Miami Heat
* Orlando Magic
* Washington Wizards

## Prvaci 
* 1971: New York Knicks
* 1972: Boston Celtics
* 1973: Boston Celtics
* 1974: Boston Celtics
* 1975: Boston Celtics
* 1976: Boston Celtics
* 1977: Philadelphia 76ers
* 1978: Philadelphia 76ers
* 1979: Philadelphia 76ers
* 1980: Boston Celtics
* 1981: Boston Celtics
* 1982: Boston Celtics
* 1983: Philadelphia 76ers
* 1984: Boston Celtics
* 1985: Boston Celtics
* 1986: Boston Celtics
* 1987: Boston Celtics
* 1988: Boston Celtics
* 1989: New York Knicks
* 1990: Philadelphia 76ers
* 1991: Boston Celtics
* 1992: Boston Celtics

* 1993: New York Knicks
* 1994: New York Knicks
* 1995: Orlando Magic
* 1996: Orlando Magic
* 1997: Miami Heat
* 1998: Miami Heat
* 1999: Miami Heat
* 2000: Miami Heat
* 2001: Philadelphia 76ers
* 2002: New Jersey Nets
* 2003: New Jersey Nets
* 2004: New Jersey Nets
* 2005: Boston Celtics
* 2006: New Jersey Nets
* 2007: Toronto Raptors
* 2008: Boston Celtics
* 2009: Boston Celtics
* 2010: Boston Celtics
* 2011: Boston Celtics
* 2012: Boston Celtics
* 2013: New York Knicks
* 2014: Toronto Raptors

Kategorija:NBA
Jugoistočna divizija (NBA)

**Jugoistočna grupa** je grupa istočne konferencije NBA lige, i sastoji se od 5 klubova. Grupa je novoformirana, a ovaj oblik je dobila proširenjem lige na 30 klubova (Charlotte Bobcats) i reorganizacijom takmičenja pred početak sezone 04-05.

Diviziju čini pet timova: Atlanta Hawks, Charlotte Hornets, Miami Heat, Orlando Magic i Washington Wizardsi.

## Klubovi jugoistočne grupe 
* Atlanta Hawks 
* Charlotte Bobcats
* Orlando Magic
* Miami Heat 
* Washington Wizards 

## Prvaci jugoistočne grupe 
* 2005: Miami Heat
* 2006: Miami Heat

## Reference 
## Vanjski linkovi 
* https://www.nba.com/teams/

Kategorija:NBA